[{"text_idx": "#000000", "text": "C\u0302u vi vidas c\u0302iujn lingvojn supre de la pag\u0302o ? Ni tradukas rakontojn el Global Voices por ke civitanaj komunikiloj tra la mondo estu alireblaj por c\u0302iuj."}, {"text_idx": "#000003", "text": "Arto kaj kulturoBona novaj\u0302oCenzuroCivitanaj komunikilojDisvolvadoEdukadoEkonomio kaj komercoElektadoEn- kaj elmigradoEtno kaj rasoFilmoFotografioFres\u0302a Novaj\u0302oHistorioHomaj rajtojHomama agadoHumuroIdeojIndig\u0302enojInternaciaj rilatojInterreta aktivismoJunulojJuroKatastrofoKomunikiloj kaj j\u0302urnalismoLaboroLingvoLiteraturoMedioMilito kaj konfliktoMuzikoNutraj\u0302oParolliberecoPolitikoProtestoRajtoj je seksa diverseco (GLAT)RegadoReligioRifug\u0302intojSanoSciencoSportoTeknikaroUnesko (UNESCO)Unuig\u0302itaj Nacioj (UN)Virinoj kaj socia seksoVojag\u0302o"}, {"text_idx": "#000004", "text": "Kiuj estas la \u201ctumultuloj\u201d malliberigitaj post la manifestacioj kontrau\u0306 ekstradicio en Honkongo?"}, {"text_idx": "#000006", "text": "La manifestacioj kontrau\u0306 ekstradicio en Honkongo jarig\u0302is. La honkonga interreta amaskomunikilo Stand News kunigis serion da artikoloj por pripensi la kontrau\u0306staran movadon. Global Voices publikigas redaktitajn versiojn de tiuj afis\u0302oj sub enhava partnera akordo. La originala c\u0302ina raporto estis publikigita en la 12-a de junio 2020, en Stand News."}, {"text_idx": "#000007", "text": "Turnopunkto en honkonga movado kontrau\u0306 ekstradicio en 2019 estis la manifestacioj de la 12-a de junio, proksime de la parlamento."}, {"text_idx": "#000008", "text": "Por malebligi al la parlamento aprobi la leg\u0302on pri kunlabora asistado rilate al krimoj, pli konatan kiel ekstradicia leg\u0302o de C\u0302inio, miloj da pacaj manifestaciantoj kolektig\u0302is ekster la registaraj sidejoj. Poste, malgranda grupo de manifestaciantoj provis atingi la parlamentejon."}, {"text_idx": "#000010", "text": "En la sama tago, Stephen Lo, la policiestro, kvalifikis la manifestaciojn de la 12-a de junio kiel \u201ctumulton\u201d. Tio signifas, ke tiuj kiuj partoprenis povus esti akuzitaj kaj kondamnitaj al g\u0302is 10 jaroj en malliberejo."}, {"text_idx": "#000011", "text": "La c\u0302efadministrantino Carrie Lam konsentis kun la policiestra kvalifiko pri tumulto. Tamen, la plejmulto de honkongaj civitanoj malkonsentis pri tio."}, {"text_idx": "#000012", "text": "Kvar tagojn poste, en la 16-a de junio, du milionoj da honkonganoj aperis en stratoj por diri, inter aliaj aferoj, \u201cstudentoj ne estas tumultuloj\u201d kaj \u201cni ne tumultas\u201d. Inter la kvin c\u0302efaj postuloj de la movado kontrau\u0306 ekstradicio estis \u201cretiri akuzojn pri tumulto\u201d."}, {"text_idx": "#000013", "text": "Tamen, la registaro ne akceptis la postulojn kaj la manifestacioj dau\u0306ris. La kvanto de malliberigitaj manifestaciantoj dau\u0306re kreskis."}, {"text_idx": "#000014", "text": "Stand News demandis policon pri la nombro de arestitoj."}, {"text_idx": "#000015", "text": "Inter la 9-a de junio 2019 kaj la 31-a de majo 2020, la polico de Honkongo arestis 8986 homojn dum manifestacioj. G\u0302is nun, la sekcio pri justico akuzis 1808 manifestaciantojn kaj la c\u0302efa akuzo estas pri \u201ctumulto\u201d."}, {"text_idx": "#000016", "text": "En kazo c\u0302e la distrikta tribunalo, en la 4-a de majo 2020, 21-jara savgardisto kiu partoprenis en la manifestacio de la 12-a de junio 2019 agnoskis sin kulpa pri tumulto."}, {"text_idx": "#000017", "text": "La jug\u0302isto diris ke la manfestaciantoj kontrau\u0306 ekstradicio \u201crekte minacas la regadon de la leg\u0302o\u201d kaj \u201cmalobservas la leg\u0302ojn kaj sekurecon de policanoj\u201d. Tiel, la puno havas publikan intereson kaj funkcias kiel malkurag\u0302igo al estontaj krimoj, diris la jug\u0302isto."}, {"text_idx": "#000018", "text": "La minimuma puno por tumulto estas ses jaroj de malliberigo. Tamen, c\u0302ar la akuzito agnoskis sian kulpon, la puno farig\u0302is kvar jaroj de malliberigo."}, {"text_idx": "#000019", "text": "La 612 homoj kiuj atendas jug\u0302on alfrontos similajn procesojn."}, {"text_idx": "#000020", "text": "Post esti kondamnitaj, ili travivos kelkajn jarojn de sia juneco en malliberejo, kaj iliaj planoj por estonteco estos haltigitaj."}, {"text_idx": "#000021", "text": "Sube estas informa ilustraj\u0302o pri la ag\u0302oj de la 598 \u201ctumultuloj\u201d kiuj jam estas jug\u0302ataj (14 el 612 arestitoj ankorau\u0306 ne c\u0302eestis en tribunalo)."}, {"text_idx": "#000022", "text": "La averag\u0302a ag\u0302o estas 23. La plej maljuna estas 61-jarag\u0302a kaj la plej juna estas nur 13-jarag\u0302a. Dekkvar \u201ctumultuloj\u201d estas malpli ol 16-jarag\u0302aj. C\u0302irkau\u0306 triono estas pli juna ol 20 jaroj."}, {"text_idx": "#000023", "text": "La informa ilustraj\u0302o, sube, montras ke nur c\u0302irkau\u0306 38% de la \u201ctumultuloj\u201d estas studentoj:"}, {"text_idx": "#000024", "text": "Sube estas listo de la arestoj."}, {"text_idx": "#000025", "text": "Pli ol 46% de la arestoj okazis dum la perfortaj kontrau\u0306staroj inter manifestaciantoj kaj la polico c\u0302e la Politeknika Universitato, la 18-an de novembro 2019:"}, {"text_idx": "#000027", "text": "Plej novaj artikoloj pri Orienta Azio"}, {"text_idx": "#000028", "text": "\u2018Via\u2019dle: Wordle nun alireblas en multaj lingvoj de la mondo"}, {"text_idx": "#000030", "text": "La batalo pri c\u0302ifromonaj revoj en Mjanmao"}, {"text_idx": "#000031", "text": "Juna kuiristo en Bakuo transformis sian apartamenton en restoracion"}, {"text_idx": "#000033", "text": "Meksika kolektivo kiu piratas librojn por kundividi kulturon alfrontas blokadojn"}, {"text_idx": "#000034", "text": "Retpos\u0302to (ne estos publikigata) (deviga)"}, {"text_idx": "#000035", "text": "Aboni komentojn de c\u0302i tiu artikolo per retpos\u0302to"}, {"text_idx": "#000036", "text": "C\u0302iuj komentoj estas kontrolitaj de administranto. Ne sendu vian komenton pli ol unufoje c\u0302ar tiu povus esti markita kiel spamo.\nBonvolu konduti respekteme al aliaj. Komentoj kiuj enhavas malamajn esprimojn, obscenaj\u0302ojn kaj personajn atakojn ne estos aprobitaj."}, {"text_idx": "#000038", "text": "Speciala danko al niaj multaj subtenantoj"}, {"text_idx": "#000039", "text": "Bonvolu subteni nian gravan laboron"}]